CELEX: 62016TN0408
Language: el
Date: 2016-07-27 00:00:00
Title: Υπόθεση T-408/16: Προσφυγή της 27ης Ιουλίου 2016 — HX κατά Συμβουλίου

14.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 419/46
            
         Προσφυγή της 27ης Ιουλίου 2016 — HX κατά Συμβουλίου
   (Υπόθεση T-408/16)
   (2016/C 419/62)
   Γλώσσα διαδικασίας: η βουλγαρική
   
      Διάδικοι
   
   
      Προσφεύγων: HX (Δαμασκός, Συρία) (εκπρόσωπος: S. Koev, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να κρίνει την προσφυγή παραδεκτή και βάσιμη στο σύνολό της, να κρίνει όλους τους λόγους ακυρώσεως βάσιμους και να τους κάνει δεκτούς·
            
         
               —
            
            
               να εφαρμόσει την ταχεία διαδικασία για την εκδίκαση της προσφυγής·
            
         
               —
            
            
               αφενός, να αναγνωρίσει ότι οι προσβαλλόμενες νομικές πράξεις μπορούν να αποτελέσουν το αντικείμενο μερικής ακυρώσεως, καθότι το μέρος εκείνο των νομικών πράξεων, το οποίο θα πρέπει να ακυρωθεί, μπορεί να αποσπαστεί, αντιμετωπιζόμενο ως σύνολο, από τη νομική πράξη, και αφετέρου, συνακόλουθα, να ακυρώσει τις εξής πράξεις:
               
                           —
                        
                        
                           την απόφαση (ΚΕΠΠΑ) 2016/850 του Συμβουλίου, της 27ης Μαΐου 2016, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας, καθ’ ό μέρος αφορά τον προσφεύγοντα, και
                        
                     
                           —
                        
                        
                           τον εκτελεστικό κανονισμό (ΕΕ) 2016/840 του Συμβουλίου, της 27ης Μαΐου 2016, για την εφαρμογή του κανονισμού (EE) 36/2012 σχετικά με περιοριστικά μέτρα λόγω της κατάστασης στη Συρία, καθ’ ό μέρος αφορά τον προσφεύγοντα·
                        
                     
         
               —
            
            
               να καταδικάσει το Συμβούλιο στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, ο προσφεύγων προβάλλει οκτώ λόγους.
   
               1.
            
            
               Ο πρώτος λόγος αντλείται από πρόδηλη προσβολή του δικαιώματος κάθε προσώπου να μη δικάζεται ή να μην τιμωρείται ποινικά δύο φορές για την ίδια αξιόποινη πράξη (άρθρο 50 του Χάρτη των Θεμελιωδών Δικαιωμάτων της Ευρωπαϊκής Ένωσης).
            
         
               2.
            
            
               Ο δεύτερος λόγος αντλείται από πρόδηλη προσβολή των δικαιωμάτων άμυνας και του δικαιώματος για δίκαιη δίκη.
            
         
               3.
            
            
               Ο τρίτος λόγος αντλείται από παράβαση της υποχρεώσεως αιτιολογήσεως.
            
         
               4.
            
            
               Ο τέταρτος λόγος αντλείται από προσβολή του δικαιώματος για αποτελεσματική δικαστική προστασία.
            
         
               5.
            
            
               Ο πέμπτος λόγος αντλείται από πλάνη εκτιμήσεως στην οποία υπέπεσε το Συμβούλιο.
            
         
               6.
            
            
               Ο έκτος λόγος αντλείται από προσβολή του δικαιώματος ιδιοκτησίας καθώς και από παραβίαση των αρχών της αναλογικότητας και της οικονομικής ελευθερίας.
            
         
               7.
            
            
               Ο έβδομος λόγος αντλείται από προσβολή του δικαιώματος του προσφεύγοντος για ομαλές συνθήκες διαβίωσης.
            
         
               8.
            
            
               Ο όγδοος λόγος αντλείται από πρόδηλη προσβολή του δικαιώματος του προσφεύγοντος για προστασία της υπόληψής του.